SERTI-PROJEKTIN PALAVERI 9/2003
Aika	7.4.2003, klo 15.00

Paikka	Agora C223.1, Mattilanniemi
Läsnä	Stresstech Oy:n edustajana:

Aapo Tamminen
Tapio Hirvelä

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektiryhmän jäsenet:

Heikki Mylläri	puheenjohtaja
Susanna Blomqvist
Pekka Pakari
Antti Korhonen	sihteeri

1§
Valitaan kokouksen puheenjohtaja ja sihteeri

Puheenjohtaja avasi kokouksen kello 15.00. Puheenjohtajaksi valittiin Heikki Mylläri ja sihteeriksi Antti Korhonen.

2§
Tarkistetaan edellisten kokouksien pöytäkirjat

PÄÄTÖS: Edellisen kokouksen pöytäkirja hyväksyttiin.

3§
Tarkistetaan projektiryhmän ajankäyttövihot

Santanen totesi, että Blomqvist on reilusti muita edellä tuntimäärässä.
PÄÄTÖS: Ajankäyttövihot hyväksyttiin.

4§
Sovellussuunnitelman ja käyttöliittymän tarkastelua

Tamminen totesi, että parametrilistassa olevia analogisia parametreja ei tarvitse implementoida.

Stresstechin edustajat totesivat loki-ikkunan venymisen vaakatasossa riittäväksi, joten pystysuunnassa ikkunan korkeutta ei tarvitse muuttaa. Oli myös keskustelua siitä, tarvitseeko output-LEDien olla eri värisiä, jotta ne erottuisivat ei-painettavista LEDeistä. Hirvelä totesi tähän, että ne voivat olla samanlaisia. Hirvelä ja Tamminen olivat muutenkin tyytyväisiä GUI:n nykyiseen tilaan.

Hirvelä sanoi, että dynaamiselle määrälle moottoreita ei olekaan tarvetta, joten sovellus tulee tukemaan vain kolmea moottoria.

Katsottiin myös parametridialogia ja Hirvelä totesi, että niiden olisi hyvä olla yhtä aikaa näkyvillä ja että moottorin kirjaimen tulisi näkyä otsikkorivillä. Samalla todettiin, että dialogin kokoa on syytä pienentää.

Tarkasteltiin komentovalikkoa ja pitkällisen keskustelun jälkeen päätettiin laittaa Autostatus Interval- ja Log Buffer Size –optiot omaan dialogiinsa. Santanen ihmetteli statusrivin tarkoitusta, ja todettiin, että sen on tarkoitus toimia ohjelman viestikanavana käyttäjälle. Se, mitä statusrivillä tulee tarkalleen lukemaan, jätettiin myöhemmin määriteltäväksi.

Blomqvist kysyi Stresstechin edustajilta tarkempaa määrittelyä siitä, mitä StressLogic palauttaa komentoihin ja Tamminen vastasi, että jos vastausta ei ole parametrilistassa muuten määritelty ja kyse ei ole virhetilanteesta, niin se on rivinsiirto joita on kahdenlaisia.

PÄÄTÖKSET:
Loki-ikkunaa venytetään vain vaakatasossa
Output-LEDit samanlaisia kuin muutkin
Ohjattavia moottoreita vain kolme
Parametridialogit ei-modaalisiksi
Moottorin kirjain näkymään parametridialogiin
Parametridialogin kokoa pienemmäksi
Autostatus ja Log Buffer Size omaan dialogiinsa

5§
Muut esille tulevat asiat

Santanen kysyi, tuleeko kommenttien säilyä parametritiedostoissa. Keskustelun jälkeen todettiin, että tämä ei ole tarpeellista.

PÄÄTÖS: Kommentteja ei tallenneta tiedostoon
 
6§
StressLogiciin tutustuminen

Stresstechin edustajat olivat tuoneet paikalle StressLogic-ohjainyksikön ja sen käyttämiseen tarvittavat kaapelit. Tämä kytkettiin kokoustilan tietokoneeseen, josta Korhonen syötti Windowsin Hyperterminal-ohjelmalla laitteelle muutaman komennon Hirvelän avustuksella. 
Todettiin, että laite toimii.

7§
Sovitaan osallistujien seuraavista tehtävistä

Santanen kyseli projektin tämänhetkisestä tilasta. Sovelluksen eri osa-alueita ollaan koodaamassa ja niille on jo saatu jotain toteutusta aikaiseksi. Lähestulkoon valmiina on vain käyttöliittymä. Sovellussuunnitelmaa päivitetään edelleen.

PÄÄTÖKSET:
Ryhmä:
-	Kirjoittaa ohjelmakoodia
-	Päivittää sovellussuunnitelmaa

8§
Sovitaan seuraavan kokouksen aika ja paikka

PÄÄTÖS:  Seuraava kokous pidetään ma 14.4.2003 kello 15:00 Agorassa tilassa AgC223.1.

9§
Puheenjohtaja päätti kokouksen kello 16.00. Pöytäkirja on nähtävillä osoitteessa http://kotka.it.jyu.fi/serti/